#  Bod č. 13

# Mestské zastupiteľstvo v Stupave

## Materiál na rokovanie Mestského zastupiteľstva dňa 14.12.2017

Názov materiálu:

**NÁVRH**

**Návrh Koncepcie rozvoja Základnej umeleckej školy v Stupave.**

**(materiál riadny)**

**Materiál obsahuje:** Návrhy uznesení, Dôvodovú správu, Stanovisko Rady školy zo 6.11.2017, Material na pracovné stretnutie, Prezenčná listina prac. stretnutie, Zápis zo stretnutia 7.12.2017, Stanovisko Rady školy zo 7.12.2017

**Predkladateľ:**

Mgr. Peter Novisedlák, poslanec MsZ

**Zodpovední:**

Mgr. Margita Vicianová, riaditeľka školy

JUDr. Tomáš Muroň, prednosta mestského úradu

Ing. Roman Vigh, vedúci oddelenia územného rozvoja a životného prostredia

**Spracovatelia:**

Mgr.Peter Novisedlák, poslanec MsZ

JUDr. Štefan Haulík, poslanec MsZ

Ing. Martin Smeja PhD., poslanec MsZ

Ing. Ľubomír Bugala, poslanec MsZ

V Stupave dňa 11.12.2017

***Návrh uznesení MsZ:***

1. Mestské zastupiteľstvo v Stupave

**konštatuje, že**

Základná umelecká škola v Stupave, sa nachádza v nevyhovujúcich priestoroch, s nedostatočnou kapacitou a je nutné koncepčné riešenie jej relokácie do nových priestorov.

1. Mestské zastupiteľstvo v Stupave

**schvaľuje**

koncepciu rozvoja Základnej umeleckej školy v Stupave jej relokáciou do zrekonštruovanej a pristavanej Troyerovej kúrie, s tým, že niektoré vybrané činnosti sa budú môcť vyučovať v budove Mestského kultúrneho a informačného centra.

1. Mestské zastupiteľstvo v Stupave

**schvaľuje,**

návrh na vyhlásenie verejnej architektonickej súťaže týkajúcej sa časti funkčnej plochy F5B11 vymedzenej pozemkami – parc. č. 297, 298/1, 296, 298/2, 298/3, 298/4, 295/3, s tým, že predmetom verejnej architektonickej súťaže bude predkladanie návrhov a výber najlepšieho architektonického riešenia časti danej funkčnej plochy vo vzťahu k relokácii Základnej umeleckej školy do zrekonštruovanej prípadne pristavanej Troyerovej kúrie. Súčasťou architektonického riešenia môže byť aj návrh dočasnej prípadne trvalej úpravy Mestského kultúrneho a informačného centra, v ktorom môžu byť realizované vybrané pedagogické činnosti.

1. Mestské zastupiteľstvo v Stupave

**ukladá,**

prednostovi mestského úradu, aby v súčinnosti s vedúcim oddelenia územného rozvoja a životného prostredia najneskôr do 28.2.2018 vypracoval a mestskému zastupiteľstvu predložil sumarizáciu požiadaviek k spracovaniu súťažných podmienok a podkladov, ktoré budú zohľadňovať záujmy mesta na vymedzenej časti danej funkčnej plochy a celkovú využiteľnosť vymedzenej funkčnej plochy.

1. Mestské zastupiteľstvo v Stupave

**ukladá,**

prednostovi mestského úradu, aby v súčinnosti s riaditeľkou základnej umeleckej školy

* najneskôr do 28.2.2018 vypracoval a mestskému zastupiteľstvu predložil sumarizáciu požiadaviek k spracovaniu súťažných podmienok a podkladov, ktoré budú zohľadňovať priestorové a funkčné požiadavky základnej umeleckej školy na vymedzenej časti danej funkčnej plochy a v priestoroch MKIC,
* najneskôr do 31.3.2018 vstúpil do rokovania so Slovenskou komorou architektov (SKA – výbor pre súťaže a verejné obstarávania) za účelom uzatvorenia zmluvného vzťahu predmetom ktorého bude pomoc vyhlasovateľovi s  poskytnutím poradenstva pri tvorbe súťažných podmienok a prípadne aj s hodnoteným predložených návrhov delegovaním odborníkov do poroty.
1. Mestské zastupiteľstvo v Stupave

**schvaľuje,**

komisiu na výber najvhodnejšieho architektonického riešenia v zložení :

Ing. Mgr.Art. Roman Maroš, primátor mesta, Ing. Rudolf Kalivoda, predseda komisie stavebnej a územnoplánovacej, Mgr. Margita Vicianová, riaditeľka školy, Ing. Hana Haldová, zástupca občianskeho združenia pri Základnej umeleckej škole a jeden delegovaný zástupca SKA.

1. Mestské zastupiteľstvo v Stupave

**ukladá,**

prednostovi mestského úradu, aby zapracoval do rozpočtu mesta Stupava sumu 15.000,-EUR na spracovanie súťažných podmienok a vyhlásenie verejnej architektonickej súťaže. Termín: bezodkladne.

#### Dôvodová správa

Základná umelecká škola v Stupave v súčasnosti sídli v kapacitne a hygienicky nevyhovujúcich priestoroch. Viacročná snaha vyriešiť daný problém vyústila do Uznesenia MsZ č. 137/2017. Výsledkom jeho čiastočného plnenia je Štúdia fy 2021. V diskusii sa následne i na MsZ 11/2017 vygenerovali dve možné alternatívy budúceho sídla ZUŠ a to alternatíva č. 1 - MKIC pri zachovaní aktuálnej štruktúry nájomcov alebo alternatíva č. 2 – Rekonštrukcia Troyerovej kúrie s doplnkovým využitím aktuálne nevyužitých priestorov v MKIC.

Mesto Stupava má k dispozícii jedinečnú plochu v centre mesta, ktorú je možné z dlhodobého hľadiska premeniť na sociálno-kultúrnu a spoločenskú zónu. Časť zóny vo vlastníctve mesta je vymedzená pozemkami – parc. č. 297, 298/1, 296, 298/2, 298/3, 298/4, 295/3.

Rada školy prijala na svojom zasadaní 26.10.2017 stanovisko, v ktorom konštatovala, že na základe dostupných informácii a predložených dokumentov považuje ako výhodnejšiu alternatívu relokáciu ZUŠ do Troyerovej kurie.

Dňa 7.12.2017 sa konalo v budove MKIC pracovné stretnutie poslancov, predstaviteľov ZUŠ, zamestnancov MÚ, členov Rady školy, členov OZ pri ZUŠ, aby posúdili vhodnosť pre obe alternatívy budúceho sídla ZUŠ. Výsledkom stretnutia bola všeobecná zhoda na tom, že problém ZUŠ je potrebné urgentne riešiť naštartovaním procesov relokácie školy do nového sídla (zrekonštruovanej/dostavanej budovy Troyerovej kúrie) s využitím finančných výhod a výhod variability riešení, ktoré vyplývajú z verejnej architektonickej súťaže. Bolo dohodnuté, že celý proces verejnej architektonickej súťaže a následnej rekonštrukcie vymedzeného priestoru je potrebné začať prijatím uznesení na mestskom zastupiteľstve.

 Následne bol k pracovnému stretnutiu vypracovaný zápis, ktorý konštatoval, že budova MKIC nie je vhodná ako budúce sídlo ZUŠ a naďalej pretrváva preferencia zachovať funkcionalitu budovy pre jej súčasné účely, ako kultúrneho domu. Rada školy ako i väčšina pozvaných preferuje ako budúce sídlo ZUŠ v  zrekonštruovanej budove Troyerovej kúrie s čiastočnou elokáciou v MKIC. Bol vyslovený súhlas s organizáciu verejnej architektonickej súťaže celej zóny Baronové.

 Materiál bol dňa 7.12.2017prerokovaný aj v rade školy. Rada školy konštatuje, že celková plocha priestorov domu kultúry pre možné využitie ZUŠ je bez veľkej sály približne 550 m2, čo je nedostačujúce. Týmto riešením by sa zároveň zlikvidovali všetky ostatné prebiehajúce činnosti. Rada školy zobrala na vedomie, že z uvedeného dôvodu je možné využitie pre potreby ZUŠ iba 3 NP a 4 NP. Rada školy súhlasí s návrhom, aby sa uvažovalo s relokáciou ZUŠ do novej/zrekonštruovanej/pristavanej budovy v rámci zóny Baronové. Rada školy navrhuje presun aktivít Klubu dôchodcov do inej časti kultúrneho domu a požaduje využitie 3NP pre potreby ZUŠ. Uvedené riešenie je vnímané ako dočasné a pomohlo by zvýšiť priestorové požiadavky aspoň na 50% potrebnej plochy.

K vypracovaniu a k predloženiu príslušného materiálu sa prihlásil poslanec – Mgr. Peter Novisedlák, ktorý predkladá vyššie uvedený materiál.

V Stupave dňa 11.12.2017